pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“มิลค์บอร์ด” มีมติเห็นชอบเสนอปรับราคากลางรับซื้อน้ำนมดิบและน้ำนมโค
วันอังคารที่ 14 มีนาคม 2566
“มิลค์บอร์ด” มีมติเห็นชอบเสนอปรับราคากลางรับซื้อน้ํานมดิบและน้ํานมโค
“มิลค์บอร์ด” มีมติเห็นชอบเสนอปรับราคากลางรับซื้อน้ํานมดิบและน้ํานมโคให้สอดคล้องกับสถานการณ์ต้นทุนที่สูงขึ้น เพื่อบรรเทาความเดือดร้อนของเกษตรกร
นายอภัย สุทธิสังข์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการโคนมและผลิตภัณฑ์นม (Milk board) ครั้งที่ 1/2566 ณ ห้องประชุมกระทรวงเกษตรและสหกรณ์ ว่า ตามมติที่ประชุมคณะกรรมการโคนมและผลิตภัณฑ์นม (Milk board) ครั้งที่ 5/2565 เมื่อวันที่ 22 ธันวาคม 2565 ได้มอบหมายให้คณะอนุกรรมการจัดทําข้อเสนอราคาน้ํานมโคแลผลิตภัณฑ์นม พิจารณาทบทวนการกําหนดราคาให้สอดคล้องกับสถานการณ์ของต้นทุนที่เปลี่ยนแปลงในแต่ละช่วงเวลา นั้น โดยในวันนี้คณะอนุกรรมการฯ ชุดดังกล่าว ได้นําเสนอหลักเกณฑ์การกําหนดราคากลางรับซื้อน้ํานมโค หน้าศูนย์รวบรวมน้ํานมดิบและหน้าโรงงานแปรรูปผลิตภัณฑ์นม ปี 2566 รวมทั้งหารือในประเด็นที่เกี่ยวข้อง ซึ่งที่ประชุมได้มีมติเห็นชอบเรื่อง การทบทวนราคากลางรับซื้อน้ํานมโค ณ ศูนย์รวบรวมน้ํานมดิบ และ ณ โรงงานแปรรูปผลิตภัณฑ์นม ปี 2566 รายละเอียดดังนี้ 1) เห็นชอบให้ปรับราคากลางรับซื้อน้ํานมดิบ หน้าศูนย์รวบรวมน้ํานมดิบ
ปี 2566 จากกิโลกรัมละ 19 บาท เป็น 21.25 บาท 2) เห็นชอบให้ปรับราคากลางรับซื้อน้ํานมโค หน้าโรงงานแปรรูปผลิตภัณฑ์นม ปี 2566 จากกิโลกรัมละ 20.25 บาท เป็น 22.75 บาท 3) ให้คณะอนุกรรมการจัดทําข้อเสนอราคาน้ํานมโคและผลิตภัณฑ์นม พิจารณาทบทวนการกําหนดราคากลางรับซื้อน้ํานมโค ณ ศูนย์รวบรวมน้ํานมดิบ และ ณ โรงงานแปรรูปผลิตภัณฑ์นมให้สอดคล้องและเหมาะสมกับสถานการณ์ของต้นทุนที่เปลี่ยนแปลงในแต่ละช่วงเวลา 4) ให้กระทรวงพาณิชย์พิจารณาแนวทางในการควบคุมราคาปัจจัยการผลิตและราคาอาหารสัตว์ 5) ให้กระทรวงพาณิชย์พิจารณาการปรับขึ้นราคาผลิตภัณฑ์นม(นมพาณิชย์) ให้เหมาะสม สอดคล้องกับต้นทุนการผลิตที่เพิ่มสูงขึ้นทั้งต้นทุนน้ํานมดิบและต้นทุนอื่น ๆ ของผู้ประกอบการ 6) ให้คณะกรรมการอาหารนมเพื่อเด็กและเยาวชน พิจารณาการปรับขึ้นราคาผลิตภัณฑ์นม (นมโรงเรียน) ให้เหมาะสม สอดคล้องกับต้นทุนการผลิตที่เพิ่มสูงขึ้นทั้งต้นทุนน้ํานมดิบและต้นทุนอื่น ๆ ของผู้ประกอบการ และเสนองบกลางให้กับหน่วยจัดซื้อ และ 7) ให้ฝ่ายเลขานุการคณะกรรมการโคนมและผลิตภัณฑ์นมแจ้งมติให้คณะกรรมการอาหารนมเพื่อเด็กและเยาวชนดําเนินการในส่วนที่เกี่ยวข้องต่อไป
ขณะเดียวกัน กระทรวงเกษตรฯ ยังได้พิจารณาแนวทางการแก้ไขปัญหาต้นทุนการผลิตที่เพิ่มสูงขึ้น โดยเฉพาะอาหารสัตว์ รวมทั้งแนวทางอื่น ๆ ในการปรับลดต้นทุนและค่าใช้จ่ายอย่างเป็นรูปธรรม เพื่อช่วยเหลือเกษตรกรให้สามารถเลี้ยงโคนมได้อย่างยั่งยืน มิใช่เพียงการปรับขึ้นราคาน้ํานมดิบซึ่งอาจส่งผลกระทบต่อเนื่องไปยังผู้ประกอบการและผู้บริโภคด้วย
ทั้งนี้ คณะกรรมการโคนมและผลิตภัณฑ์นม จะนําเรียนรัฐมนตรีว่าการกระทรวงเกษตรและสหกรณ์เพื่อนําเสนอต่อคณะรัฐมนตรีอย่างเร่งด่วนต่อไป
รัฐบาลไทย-ข่าวทำเนียบรัฐบาล-ครม. เห็นชอบแนวทางการดำเนินการและกรอบวงเงินชดเชย ตามโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรลูกหนี้ธนาคารของรัฐ 4 แห่ง  กรอบวงเงินรวม 15,481.657 ล้านบาท
วันอังคารที่ 14 มีนาคม 2566
14/03/2566
ครม. เห็นชอบแนวทางการดําเนินการและกรอบวงเงินชดเชย ตามโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรลูกหนี้ธนาคารของรัฐ 4 แห่ง  กรอบวงเงินรวม 15,481.657 ล้านบาท
ครม. เห็นชอบแนวทางการดําเนินการและกรอบวงเงินชดเชย ตามโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรลูกหนี้ธนาคารของรัฐ 4 แห่ง  กรอบวงเงินรวม 15,481.657 ล้านบาท
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 14 มีนาคม 2566) เห็นชอบแนวทางการดําเนินโครงการแก้ไขปัญหาหนี้สินเกษตรกรสมาชิกกองทุนฟื้นฟู และพัฒนาเกษตรกรลูกหนี้ธนาคารของรัฐ 4 แห่ง คือ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารอาคารสงเคราะห์ (ธอส. ) และธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) โดยจัดสรรงบประมาณเพื่อจ่ายชดเชยให้กับธนาคารทั้ง 4 แห่ง เกษตรกรกลุ่มเป้าหมายตามโครงการฯ 50,621 ราย เป็นเงินทั้งสิ้น 15,481.657 ล้านบาท กรณีเกษตรกรมีเหตุสุดวิสัยไม่สามารถชําระหนี้ได้ และได้ขอให้สํานักงานกองทุนฟื้นฟูฯ ชําระหนี้แทน ให้กองทุนฟื้นฟูฯ เสนอขอรับการจัดสรรงบฯ เพื่อชําระหนี้ให้แล้วเสร็จภายใต้ระยะเวลาที่กําหนดไว้ในแผนการชําระหนี้ตามสัญญา
ในการดําเนินการปรับโครงสร้างหนี้ดังกล่าวที่รัฐจะต้องรับภาระในการจัดสรรชดเชยให้กับธนาคารของรัฐ 4 แห่ง ได้แก่ เงินต้นครึ่งหลัง (ร้อยละ 50) และดอกเบี้ยของเงินต้นเดิม รวมเป็นเงินทั้งสิ้น 15,481.657 ล้านบาท โดยเบิกจ่ายจากงบประมาณประจําปี พ.ศ. 2568 – 2580 ให้กับธนาคารที่เกษตรกรทําสัญญาปรับโครงสร้างหนี้ จําแนกตามข้อมูลของแต่ละธนาคารได้ ดังนี้
ธ.ก.ส. จํานวนลูกหนี้ 47,973 ราย เงินต้นครึ่งหลัง 7,340.176 ล้านบาท ดอกเบี้ย 6,718.949 ล้านบาท กรอบวงเงินชดเชย 14,059,125 ล้านบาท
ธ.ออมสิน จํานวนลูกหนี้ 552 ราย เงินต้นครึ่งหลัง 81.184 ล้านบาท ดอกเบี้ย 173.385 ล้านบาท กรอบวงเงินชดเชย 254.569 ล้านบาท
ธอส. จํานวนลูกหนี้ 2,008 ราย เงินต้นครึ่งหลัง 153.207 ล้านบาท ดอกเบี้ย 478.649 ล้านบาท กรอบวงเงินชดเชย 631.856 ล้านบาท
ธพว. จํานวนลูกหนี้ 88 ราย เงินต้นครึ่งหลัง 146.861 ล้านบาท ดอกเบี้ย 389.246 ล้านบาท กรอบวงเงินชดเชย 536.107 ล้านบาท
รวมจํานวนลูกหนี้ทั้งสิ้น 50,621 ราย เงินต้นครึ่งหลัง 7,721.428 ล้านบาท ดอกเบี้ย 7,760.229 ล้านบาท กรอบวงเงินชดเชย 15,481.657 ล้านบาท
กรณีการขอเงินชดเชยให้กับธนาคารของรัฐทั้ง 4 แห่ง เกิดปัญหาในทางปฏิบัติ ให้กระทรวงเกษตรและสหกรณ์ โดยสํานักงานกองทุนฟื้นฟูฯ กระทรวงการคลัง และ ธนาคารทั้ง 4 แห่ง หารือเพื่อกําหนดแนวทางแก้ไขปัญหาร่วมกันให้ได้ขอยุติและนําเสนอขออนุมัติงบประมาณประจําปี ทั้งนี้ เกษตรกรที่เข้าร่วมโครงการต้องไม่เป็นหนี้เกินกว่าจํานวนมูลหนี้ที่กําหนดไว้ในแผนการชําระหนี้ ที่ได้ทําสัญญาปรับโครงสร้างหนี้ไว้กับธนาคารเจ้าหนี้
โฆษกประจําสํานักนายกรัฐมนตรี กล่าวเพิ่มเติมว่า ที่ประชุมคณะรัฐมนตรียังย้ําให้ถึงความสําคัญในการกํากับดูในการดําเนินโครงการ ต้องเป็นไปตามกฎหมาย ช่วยเหลือเกษตรกรอย่างทั่วถึง โปร่งใสและเป็นธรรม รวมทั้งมีมาตรการดูแล เพื่อสร้างวินัยด้านการเงินให้กับเกษตรกร เพื่อป้องกันปัญหาหนีที่ไม่ก่อให้เกิดรายได้ในอนาคต
รัฐบาลไทย-ข่าวทำเนียบรัฐบาล-“ดร.สาธิต” มอบประกาศนียบัตรให้ 405 สถานพยาบาล ผ่านการรับรองมาตรฐาน HA ในงานประชุมวิชาการประจำปี ครั้งที่ 23 ของ สรพ.
วันอังคารที่ 14 มีนาคม 2566
“ดร.สาธิต” มอบประกาศนียบัตรให้ 405 สถานพยาบาล ผ่านการรับรองมาตรฐาน HA ในงานประชุมวิชาการประจําปี ครั้งที่ 23 ของ สรพ.
รัฐมนตรีช่วยว่าการกระทรวงสาธารณสุขมอบประกาศนียบัตรให้กับสถานพยาบาลที่ผ่านการรับรองกระบวนการคุณภาพมาตรฐาน HA จํานวน 405 แห่ง ในงานประชุมวิชาการประจําปี ครั้งที่ 23 ของสถาบันรับรองคุณภาพสถานพยาบาล (องค์การมหาชน)
รัฐมนตรีช่วยว่าการกระทรวงสาธารณสุขมอบประกาศนียบัตรให้กับสถานพยาบาลที่ผ่านการรับรองกระบวนการคุณภาพมาตรฐานHA จํานวน 405 แห่ง ในงานประชุมวิชาการประจําปี ครั้งที่ 23 ของสถาบันรับรองคุณภาพสถานพยาบาล (องค์การมหาชน) เผย การพัฒนาคุณภาพด้วยมาตรฐาน HA เป็นภูมิคุ้มกันที่ดีสําหรับสถานพยาบาล ทําให้สามารถต่อสู้วิกฤต สร้างความปลอดภัยให้กับผู้ป่วย บุคลากร และสังคม
วันนี้ (14 มีนาคม 2566) ที่ห้องแกรนด์ ไดมอนด์บอลรูม อาคารอิมแพ็ค ฟอรั่ม เมืองทองธานี จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวปาฐกถาและเปิดการประชุมวิชาการประจําปี ครั้งที่ 23 ของสถาบันรับรองคุณภาพสถานพยาบาล (องค์การมหาชน) หรือ สรพ. ซึ่งจัดขึ้นระหว่างวันที่ 14-17 มีนาคม 2566 ภายใต้หัวข้อ “Synergy for Safety and Wellbeing” ผนึกกําลังเพื่อความปลอดภัยและสุขภาวะพร้อมมอบประกาศนียบัตรให้กับสถานพยาบาลที่ผ่านการรับรองกระบวนการคุณภาพมาตรฐานHA จํานวน 405 แห่ง
ดร.สาธิต กล่าวว่า ขอแสดงความยินดีกับสถานพยาบาลทั้ง 405 แห่ง ที่ผ่านการรับรองกระบวนการคุณภาพตามมาตรฐานHA ทั้งที่ผ่านการรับรองคุณภาพเป็นครั้งแรกและที่ได้รับการต่ออายุการรับรอง ทั้งนี้ จากการถอดบทเรียนที่ผ่านมา พบว่า การพัฒนาคุณภาพด้วยมาตรฐาน HAทําให้สถานพยาบาลมีภูมิคุ้มกันที่ดี สามารถต่อสู้วิกฤต ทําให้เกิดความปลอดภัยกับผู้ป่วย บุคลากรสาธารณสุข รวมทั้งชุมชนและสังคม เห็นได้จากสถานการณ์การระบาดของโรคอุบัติใหม่ที่ผ่านมา ทั้งโรคโควิด 19 และโรคฝีดาษลิง ซึ่งสถานพยาบาลต้องเป็นด่านหน้าและสามารถจัดการปัญหาได้อย่างดี
“การทํางานคุณภาพให้เกิดผลลัพธ์ที่ดี ต้องมาจากความร่วมมือและผสานพลังจากทุกภาคส่วน ซึ่งจะช่วยขยายพลังระบบบริการสุขภาพของประเทศไทยได้อย่างไม่มีขีดจํากัด และผมพร้อมที่เป็นส่วนหนึ่งในการผนึกพลังให้ทุกคน ทุกหน่วยงาน จับมือและเดินหน้าไปด้วยกัน เพื่อให้ประชาชนมีความสุขและมีสุขภาพดีถ้วนหน้าอย่างยั่งยืน” ดร.สาธิต กล่าว
ด้าน พญ.ปิยวรรณ ลิ้มปัญญาเลิศ ผู้อํานวยการสถาบันรับรองคุณภาพสถานพยาบาลฯ กล่าวว่า การประชุมวิชาการประจําปีHA National Forum ครั้งที่ 23 สถาบันฯ เป็นองค์กรกลางในการจัดเวทีสร้างความร่วมมือกับทุกภาคส่วน เพื่อสร้างแรงบันดาลใจให้สถานพยาบาลเกิดการพัฒนาคุณภาพอย่างต่อเนื่อง รวมถึงเผยแพร่ผลงานวิชาการที่น่าชื่นชม ผู้เข้าร่วมประชุมมีโอกาสแลกเปลี่ยนเรียนรู้เกี่ยวกับการพัฒนาคุณภาพในมิติต่างๆ และนําความรู้ที่ได้ไปประยุกต์ใช้ พัฒนานวัตกรรมใหม่ ๆ ให้ประชาชนได้รับบริการที่มีคุณภาพยิ่งขึ้น เจ้าหน้าที่มีความสุข ระบบบริการสุขภาพเกิดความยั่งยืน โดยสถานพยาบาลที่ผ่านการรับรองกระบวนการคุณภาพมาตรฐาน HA จํานวน 405 แห่ง ประกอบด้วย สถานพยาบาลผ่านการรับรองขั้นก้าวหน้า 3 แห่ง และต่ออายุการรับรองขั้นก้าวหน้า 5 แห่ง สถานพยาบาลผ่านการรับรองครั้งแรก 26 แห่ง และต่ออายุการรับรอง 339 แห่ง สถานพยาบาลผ่านการต่ออายุ การรับรองและผ่านการรับรองตามมาตรฐานระบบสุขภาพระดับอําเภอ 22 เครือข่าย ศูนย์บริการสาธารณสุขผ่านการรับรองตามมาตรฐานกระบวนการคุณภาพ 1 แห่ง และผ่านการต่ออายุการรับรอง 9 แห่ง
******************************************* 14 มีนาคม 2566
รัฐบาลไทย-ข่าวทำเนียบรัฐบาล-รองปลัด.กษ.เป็นประธานการประชุมหารือการติดตามเร่งรัดการใช้จ่ายงบประมาณ
วันอังคารที่ 14 มีนาคม 2566
รองปลัด.กษ.เป็นประธานการประชุมหารือการติดตามเร่งรัดการใช้จ่ายงบประมาณ
รองปลัด.กษ. เป็นประธานการประชุมหารือการติดตามเร่งรัดการใช้จ่ายงบประมาณ
วันอังคารที่ 14 มีนาคม 2566 เวลา 14.00 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือการติดตามเร่งรัดการใช้จ่ายงบประมาณ ตามข้อสั่งการของ กษ. การดําเนินงาน/โครงการ ปัญหาอุปสรรค การดําเนินงานนโยบายสําคัญของกรมการข้าว ผ่านระบบ Zoom Meeting มีเป็นประเด็นหารือดังนี้
1) การเบิกจ่ายภาพรวม ของ กรมการข้าว
2) การเบิกจ่ายภาพรวมรายโครงการ ของ กรมการข้าว
3) การดําเนินงาน/โครงการ และปัญหาอุปสรรคการดําเนินงาน
ทั้งนี้ ในที่ประชุมมีข้อเสนอคือ ทุกส่วนควรเร่งรัดการดําเนินงาน ก่อหนี้ผูกพัน และเบิกจ่ายงบประมาณให้เป็นไปตามเป้าหมายที่ภาครัฐกําหนด โดยเป้าหมายการเบิกจ่ายสะสม ณ สิ้นไตรมาส 2 สําหรับภาพรวม ร้อยละ 52 รายจ่ายประจํา ร้อยละ 55รายจ่ายลงทุน ร้อยละ 39 และเร่งรัดการดําเนินงานและเบิกจ่ายเงินเหลื่อมปี ให้แล้วเสร็จโดยเร็วภายในกรอบระยะเวลาที่กําหนดอย่างเคร่งครัดต่อไป
รัฐบาลไทย-ข่าวทำเนียบรัฐบาล-การปรับปรุงหลักเกณฑ์การดำเนินโครงการให้ความช่วยเหลือทางการเงินแก่ผู้ประกอบกิจการใน 3 จังหวัดชายแดนภาคใต้
วันอังคารที่ 14 มีนาคม 2566
14/03/2566
การปรับปรุงหลักเกณฑ์การดําเนินโครงการให้ความช่วยเหลือทางการเงินแก่ผู้ประกอบกิจการใน 3 จังหวัดชายแดนภาคใต้
เมื่อวันที่ 14 มีนาคม 2566 คณะรัฐมนตรีได้มีมติเห็นชอบการทบทวนมติคณะรัฐมนตรีเมื่อวันที่ 20 ธันวาคม 2565 เพื่อปรับปรุงหลักเกณฑ์การดําเนินโครงการให้ความช่วยเหลือทางการเงินแก่ผู้ประกอบกิจการใน 3 จังหวัดชายแดนภาคใต้ (ปรับปรุงใหม่) ของธนาคารออมสิน
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 14 มีนาคม 2566 คณะรัฐมนตรีได้มีมติเห็นชอบการทบทวนมติคณะรัฐมนตรีเมื่อวันที่ 20 ธันวาคม 2565 เพื่อปรับปรุงหลักเกณฑ์การดําเนินโครงการให้ความช่วยเหลือทางการเงินแก่ผู้ประกอบกิจการใน 3 จังหวัดชายแดนภาคใต้ (ปรับปรุงใหม่) ของธนาคารออมสิน โดยมีรายละเอียด ดังนี้
1) ปรับปรุงคุณสมบัติของผู้ขอสินเชื่อจากเดิมที่กําหนดให้สินเชื่อแก่ผู้ประกอบการรายใหม่ที่ไม่เคยได้รับสินเชื่อจากโครงการเดิมที่สิ้นสุดระยะเวลาไปแล้วเมื่อวันที่ 31 ธันวาคม 2565 หรือเป็นผู้ที่เคยได้รับสินเชื่อจากโครงการดังกล่าวเป็นระยะเวลาไม่เกิน 5 ปี เป็นสามารถให้สินเชื่อแก่ผู้ประกอบการรายใหม่หรือผู้ประกอบการที่เคยได้รับสินเชื่อตามโครงการเดิม ที่มีความประสงค์เข้าร่วมโครงการ ทั้งนี้ เพื่อเป็นการเสริมสภาพคล่องและแบ่งเบาภาระในช่วงระหว่างวางแผนบริหารจัดการทางการเงินในการชําระคืนสินเชื่อของโครงการเดิม
2) ขยายระยะเวลาเบิกจ่ายสินเชื่อจาก 30 มิถุนายน 2566 เป็นให้ธนาคารออมสินเบิกจ่ายสินเชื่อให้แล้วเสร็จภายในวันที่ 31 ธันวาคม 2567 เพื่อให้ผู้ประกอบการมีระยะเวลาเตรียมความพร้อมในการขอสินเชื่อ
รัฐมนตรีว่าการกระทรวงการคลัง กล่าวเพิ่มเติมว่า กระทรวงการคลังได้ให้ความสําคัญกับการติดตามผลการดําเนินมาตรการต่าง ๆ เพื่อช่วยเหลือผู้ประกอบการอยู่เป็นระยะ โดยพิจารณาถึงข้อจํากัดและปัญหาอุปสรรคของการดําเนินมาตรการดังกล่าว รวมถึงปรับปรุงและออกมาตรการที่เหมาะสมกับสถานการณ์เพื่อดูแลผู้ประกอบการที่ได้รับผลกระทบอย่างทันท่วงที เพื่อให้การดูแลผู้ประกอบการเป็นไปอย่างต่อเนื่อง ทั่วถึง และเพียงพอ
สอบถามข้อมูลเพิ่มเติม
o ธนาคารออมสิน โทร. 02 299 8000 หรือสายด่วน 1115
รัฐบาลไทย-ข่าวทำเนียบรัฐบาล-​ครม. ต่อเวลาปรับลดอัตราภาษีสรรพสามิตน้ำมันดีเซล ลงลิตรละ 5 บาท อีก 2 เดือน ถึง 20 ก.ค.  นี้    บรรเทาความเดือดร้อนประชาชนและภาคธุรกิจ เร่งฟื้นฟูเศรษฐกิจต่อเนื่อง
วันอังคารที่ 14 มีนาคม 2566
14/03/2566
​ครม. ต่อเวลาปรับลดอัตราภาษีสรรพสามิตน้ํามันดีเซล ลงลิตรละ 5 บาท อีก 2 เดือน ถึง 20 ก.ค.  นี้    บรรเทาความเดือดร้อนประชาชนและภาคธุรกิจ เร่งฟื้นฟูเศรษฐกิจต่อเนื่อง
​ครม. ต่อเวลาปรับลดอัตราภาษีสรรพสามิตน้ํามันดีเซล ลงลิตรละ 5 บาท อีก 2 เดือน ถึง 20 ก.ค.  นี้    บรรเทาความเดือดร้อนประชาชนและภาคธุรกิจ เร่งฟื้นฟูเศรษฐกิจต่อเนื่อง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 14 มีนาคม 2566) อนุมัติหลักการร่างกฎกระทรวงกําหนดพิกัดอัตราสรรพสามิต (ฉบับที่ ..) พ.ศ. .... ขยายระยะเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ออกไปอีก 2 เดือน ตั้งแต่วันที่ 21 พฤษภาคม - 20 กรกฎาคม 2566 บรรเทาความเดือดร้อน ลดผลกระทบต่อค่าครองชีพของประชาชนและภาคธุรกิจจากสถานการณ์ราคาน้ํามันดิบที่ยังคงผันผวน
กระทรวงการคลัง ประเมินผลกระทบต่อรายได้ของรัฐและผลกระโยชน์ที่คาดว่าจะได้รับประมาณ 10,000 ล้านบาทต่อเดือน ซึ่งระยะเวลาการดําเนินการในครั้งนี้ ประมาณ 2 เดือน จึงคาดว่ารัฐจะสูญเสียรายได้ประมาณ 20,000 ล้านบาท อย่างไรก็ตาม การลดอัตราภาษีสรรพสามิตสินค้าน้ํามันและผลิตภัณฑ์น้ํามันในครั้งนี้ ช่วยรักษาระดับราคาขายปลีกน้ํามันดีเซลในประเทศซึ่งเป็นต้นทุนในภาคส่วนต่างๆ ตั้งแต่ต้นน้ําถึงปลายน้ําไม่ให้เพิ่มสูงขึ้นอย่างรวดเร็วหรือในระดับที่จะเป็นอุปสรรคต่อการฟื้นฟูเศรษฐกิจของประเทศ พิจารณาแล้ว ภาพรวมในระบบเศรษฐกิจทุกมิติ จะสามารถเติบโตได้ต่อเนื่อง
รัฐบาลไทย-ข่าวทำเนียบรัฐบาล-ครม. เห็นชอบช่วยลดค่าซื้อก๊าซหุงต้ม สำหรับผู้ได้รับสิทธิสวัสดิการแห่งรัฐ ปี 2565 ปรับเพิ่มเป็น 100 บาท/คน/3 เดือน ช่วงเม.ย. - มิ.ย. 2566
วันอังคารที่ 14 มีนาคม 2566
14/03/2566
ครม. เห็นชอบช่วยลดค่าซื้อก๊าซหุงต้ม สําหรับผู้ได้รับสิทธิสวัสดิการแห่งรัฐ ปี 2565 ปรับเพิ่มเป็น 100 บาท/คน/3 เดือน ช่วงเม.ย. - มิ.ย. 2566
ครม. เห็นชอบช่วยลดค่าซื้อก๊าซหุงต้ม สําหรับผู้ได้รับสิทธิสวัสดิการแห่งรัฐ ปี 2565 ปรับเพิ่มเป็น 100 บาท/คน/3 เดือน ช่วงเม.ย. - มิ.ย. 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 14 มีนาคม 2566) เห็นชอบโครงการยกระดับความช่วยเหลือส่วนลดค่าซื้อก๊าซหุงต้ม สําหรับผู้ได้รับสิทธิสวัสดิการแห่งรัฐ อีก 20 บาท/คน/3 เดือน ในช่วงเดือนเมษายน - มิถุนายน 2566 สําหรับผู้ใช้สิทธิ 7.5 ล้านราย รวมเงิน 150 ล้านบาท
โฆษกประจําสํานักนายกรัฐมนตรี กล่าวเพิ่มเติมว่า คณะรัฐมนตรีเห็นชอบมาตรการบรรเทาผลกระทบราคาก๊าซปิโตรเลียมเหลว (LPG) โครงการยกระดับ ความช่วยเหลือส่วนลดค่าซื้อก๊าซหุงต้ม สําหรับผู้ได้รับสิทธิสวัสดิการแห่งรัฐ โดยปรับเพิ่มความช่วยเหลือส่วนลดค่าซ้ือก๊าซหุงต้มจากมติคณะรัฐมนตรีเมื่อวันที่ 28 กุมภาพันธ์ 2566 จากเดิม 80 บาท/คน/3 เดือน เพิ่มอีก 20 บาท/คน/3 เดือน รวมเป็น 100 บาท/คน/3 เดือน ในช่วงเดือนเมษายน - มิถุนายน 2566 เพื่อบรรเทาผลกระทบจากราคา LPG ที่อยู่ในระดับสูงและลดภาระค่าครองชีพสําหรับกลุ่มผู้มีรายได้น้อย โดยคาดว่าผู้ได้รับสิทธิสวัสดิการแห่งรัฐกลุ่มใหม่จะเริ่มใช้สิทธิได้ใน วันที่ 1 เมษายน 2566 นี้
รัฐบาลไทย-ข่าวทำเนียบรัฐบาล-ครม.ไฟเขียว! 716 ล้านบาท ประกันรายได้ข้าวโพดเลี้ยงสัตว์ ปี 65/66 และมาตรการคู่ขนานสินเชื่อดอกเบี้ยต่ำ วงเงินสินเชื่อ 1,000 ล้าน รัฐชดเชยดอกเบี้ยให้
วันอังคารที่ 14 มีนาคม 2566
14/03/2566
ครม.ไฟเขียว! 716 ล้านบาท ประกันรายได้ข้าวโพดเลี้ยงสัตว์ ปี 65/66 และมาตรการคู่ขนานสินเชื่อดอกเบี้ยต่ํา วงเงินสินเชื่อ 1,000 ล้าน รัฐชดเชยดอกเบี้ยให้
ครม.ไฟเขียว! 716 ล้านบาท ประกันรายได้ข้าวโพดเลี้ยงสัตว์ ปี 65/66 และมาตรการคู่ขนานสินเชื่อดอกเบี้ยต่ํา วงเงินสินเชื่อ 1,000 ล้าน รัฐชดเชยดอกเบี้ยให้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 14 มีนาคม 2566 ว่า ครม.เห็นชอบหลักการโครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2565/2566 วงเงิน 716.10 ล้านบาท และมาตรการคู่ขนาน ได้แก่ โครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 2565/2566 วงเงินสินเชื่อ 1,000 ล้านบาท ตามที่กระทรวงพาณิชย์เสนอ
โครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2565/2566 นี้ ยังคงยึดหลักการและเงื่อนไขเดิม โดยประกันราคาข้าวโพดเลี้ยงสัตว์ ณ ความชื้น ร้อยละ 14.5 ในราคา 8.5 บาทต่อกิโลกรัม ครัวเรือนละไม่เกิน 30 ไร่ และไม่ซ้ําแปลง สําหรับเกษตรกรผู้ปลูกข้าวโพดเลี้ยงสัตว์ที่ขึ้นทะเบียนกับกรมส่งเสริมการเกษตรและแจ้งเพาะปลูกตั้งแต่วันที่ 1 มิถุนายน 2565 - 31 พฤษภาคม 2566 ส่วนระยะเวลาโครงการ เริ่มตั้งแต่ 1 พฤศจิกายน 2565 – 30 เมษายน 2567 และมีระยะเวลาการจ่ายเงิน รวม 12 งวด ตั้งแต่ 20 พฤศจิกายน 2565 – 31 ตุลาคม 2566 ทั้งนี้ ในช่วงเดือนพฤศจิกายน 2565 – มีนาคม 2566 ข้าวโพดเลี้ยงสัตว์มีราคาสูง 11 – 12 บาทต่อกิโลกรัม ซึ่งสูงกว่าราคาประกัน 8.5 บาทต่อกิโลกรัม ทําให้ไม่ต้องจ่ายเงินชดเชย 5 งวด ตามช่วงเวลาดังกล่าว
นางสาวรัชดา กล่าวด้วยว่า โครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 2565/2566 วงเงินสินเชื่อ 1,000 ล้านบาท ซึ่งเป็นมาตรการคู่ขนานโครงการประกันรายได้เกษตรกรผู้ปลูกข้าวโพดเลี้ยงสัตว์นั้น มีวัตถุประสงค์เพื่อสนับสนุนสินเชื่อแก่กลุ่มสหกรณ์ กลุ่มเกษตรกร และกลุ่มวิสาหกิจชุมชน ใช้เป็นทุนหมุนเวียนในการรับซื้อข้าวโพดเลี้ยงสัตว์จากเกษตรกร โดยปล่อยกู้สินเชื่อดอกเบี้ยต่ํา ร้อยละ 4 ต่อปี ผู้กู้จ่ายดอกเบี้ยในอัตราร้อยละ 1 ต่อปี ส่วนที่เหลือร้อยละ 3 ต่อปี รัฐบาลเป็นผู้ชดเชยดอกเบี้ยให้ มีระยะเวลาการกู้ไม่เกิน 12 เดือน ส่วนระยะเวลาของโครงการ เริ่มตั้งแต่วันที่ ครม. อนุมัติ – 30 มิถุนายน 2567 ระยะเวลาจ่ายเงินกู้ ตั้งแต่วันที่ ครม. อนุมัติ – 31 พฤษภาคม 2566
รัฐบาลไทย-ข่าวทำเนียบรัฐบาล-รัฐมนตรี ก.อุตสาหกรรมและการค้า สปป.ลาว เข้าร่วมหารือ ปลัดฯ ณัฐพล เพื่อสร้างความร่วมมือด้านการพัฒนาอุตสาหกรรมของทั้ง 2 ประเทศ
วันอังคารที่ 14 มีนาคม 2566
14/03/2566
รัฐมนตรี ก.อุตสาหกรรมและการค้า สปป.ลาว เข้าร่วมหารือ ปลัดฯ ณัฐพล เพื่อสร้างความร่วมมือด้านการพัฒนาอุตสาหกรรมของทั้ง 2 ประเทศ
รัฐมนตรีกระทรวงอุตสาหกรรมและการค้า สปป.ลาว เข้าร่วมหารือ ปลัดกระทรวงอุตสาหกรรม เพื่อสร้างความร่วมมือด้านการพัฒนาอุตสาหกรรมของทั้ง 2 ประเทศ
เมื่อวันที่ 9 มีนาคม 2566 ดร.ณัฐพล รังสิตพล ปลัดกระทรวงอุตสาหกรรม ให้การต้อนรับ นายมะไลทอง กมมะสิด รัฐมนตรีกระทรวงอุตสาหกรรมและการค้า สาธารณรัฐประชาธิปไตยประชาชนลาว (สปป.ลาว) และคณะ เนื่องในโอกาสเยือนประเทศไทย เพื่อร่วมหารือแลกเปลี่ยนประสบการณ์ และแนวทางการดําเนินงานในด้านการพัฒนาอุตสาหกรรมของประเทศไทย ได้แก่ การบริหาจัดการภายในนิคมอุตสาหกรรมของประเทศไทยในพื้นที่ต่าง ๆ ทั่วประเทศ การส่งเสริม MSMEs (Micro, Small and Medium Enterprises) การคุ้มครองและการบริหารเกี่ยวกับพลังงานน้ํามันและแร่ธาตุ การกําหนดมาตรฐานผลิตภัณฑ์อุตสาหกรรม ซึ่งการหารือในครั้งนี้นับเป็นจุดเริ่มต้นของความร่วมมืออันดีในด้านการพัฒนาอุตสาหกรรมระหว่างไทย-ลาว นอกจากนี้ ทาง สปป.ลาว ได้ขอคําแนะนําแนวทางจากไทยในเรื่องการดูแลช่วยเหลือและฟื้นฟูผู้ประกอบการ ภายหลังจากสถานการณ์ โควิด-19 คลี่คลายด้วย
โดยการหารือครั้งนี้ มีนายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ นางสุชาดา โพธิ์เจริญ รองอธิบดีกรมส่งเสริมอุตสาหกรรม และนางปนัดดา รุ่งเรืองศรี ผู้ช่วยผู้ว่าการการนิคมอุตสาหกรรม พร้อมด้วยผู้บริหารกระทรวงอุตสาหกรรม เข้าร่วมหารือและให้การต้อนรับ ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-Govt Spokesperson: BOT reports improvement of Thai economy in Jan 2023
วันอังคารที่ 14 มีนาคม 2566
14/03/2566
Govt Spokesperson: BOT reports improvement of Thai economy in Jan 2023
Govt Spokesperson: BOT reports improvement of Thai economy in
Jan 2023
March 14, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that Prime Minister and Defense Minister Gen.
Prayut Chan-o-cha was pleased with the positive trend of Thailand’s economic and monetary
conditions in January 2023, as reported by the Bank of Thailand.
According to the report, Thai economy improved from the previous month. Private consumption
indicators increased in almost all categories. Consumption of services increased thanks to both
foreign and domestic tourist expenditures, while consumption of durable goods improved,
following a pick-up in delivery of vehicles’ backlog orders, especially electric vehicles (EV).
Spending on non-durable goods also edged up thanks partly to the government’s stimulus
measures. Overall, household consumption continued to be supported by improving
employment figures and consumer confidence.
The Bank of Thailand also reported on the country’s economic stability. Headline inflation
declined, following lower inflation rates in energy and fresh food categories. Labor market
gradually improved in line with the economic recovery as reflected by increases in the number
of total contributors to the social security system, which almost reached the pre-COVID level.
On exchange rates, the baht against the US dollar, on average, appreciated, following a better
investors’ sentiment regarding the recovery of Thailand’s tourism sector due to the faster-than-
anticipated reopening of China.
The Federation of Thai Industries (FTI) also forecasted the country’s export outlook for this
year, which is expected to grow by 1%, following an increase of Industry Sentiment Index to
the highest level in 43 months in January 2023. Coupling with a positive sign from the import of
capital goods, raw materials and semi-finished products, vehicles and transport equipment, and
consumer products, which increased from the previous month, the country’s export and
domestic consumption are expected to continually improved.
The Government Spokesperson added that the Prime Minister was pleased with these positive
economic signs. Despite the global economic recession, the Government’s economic measures
and recovery of tourism sector are expected to contribute to an increase of revolving fund and
Thai economic advancement.
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดราชบุรี
วันจันทร์ที่ 13 มีนาคม 2566
ข่าวสารการลงพื้นที่ตรวจราชการ จังหวัดราชบุรี
วันที่ 13 มีนาคม 2566
นายกรัฐมนตรีเยี่ยมชมวิถีชีวิตชาวไทยเชื้อสายรามัญ ณ วัดใหญ่นครชุมน์ อ.บ้านโป่ง จ.ราชบุรี
นายกฯ ติดตามการพัฒนา อ.บ้านโป่ง แจงรัฐบาลมุ่งผลักดันการพัฒนาด้านการเกษตรครบวงจร พร้อมสนับสนุนการลงทุนอุตสาหกรรมการผลิตในพื้นที่ราชบุรี ขับเคลื่อนเศรษฐกิจทุกมิติ เพื่อประชาชนอยู่ดี กินดี มีความสุข
นายกรัฐมนตรีเยี่ยมชมศูนย์การเรียนรู้เกษตรวิถีพุทธ วัดหุบกระทิง อ.บ้านโป่ง จ.ราชบุรี ชื่นชมการดําเนินงาน สร้างความสามัคคีของคนในชุมชน แนะให้เสริมการสร้างงาน สร้างอาชีพ ประยุกต์สิ่งของขึ้นชื่อในชุมชน ให้เกิดผลิตภัณฑ์ใหม่ ทําให้ชุมชนเข้มแข็ง
รัฐบาลไทย-ข่าวทำเนียบรัฐบาล-ครม. เห็นชอบเพิ่มเงินค่าตอบแทนกำนัน ผู้ใหญ่บ้าน แพทย์ประจำตำบล สารวัตรกำนัน ผู้ช่วยผู้ใหญ่บ้านฝ่ายปกครอง และผู้ช่วยผู้ใหญ่บ้านฝ่ายรักษาความสงบ
วันอังคารที่ 14 มีนาคม 2566
14/03/2566
ครม. เห็นชอบเพิ่มเงินค่าตอบแทนกํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้านฝ่ายปกครอง และผู้ช่วยผู้ใหญ่บ้านฝ่ายรักษาความสงบ
ครม. เห็นชอบเพิ่มเงินค่าตอบแทนกํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้านฝ่ายปกครอง และผู้ช่วยผู้ใหญ่บ้านฝ่ายรักษาความสงบ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 14 มีนาคม 2566) เห็นชอบปรับเพิ่มอัตราเงินตอบแทนตําแหน่งกํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้านฝ่ายปกครอง และผู้ช่วยผู้ใหญ่บ้านฝ่ายรักษาความสงบ รายละเอียด ดังนี้
(1) การปรับเพิ่มอัตราเงินตอบแทนตําแหน่งกํานัน ผู้ใหญ่บ้าน ฯลฯ แบบปรับฐาน สรุปได้ ดังนี้
- กํานัน อัตรากําลังคน 7,036 อัตราเงินตอบแทน 12,000 บาท/เดือน (เงินที่ปรับเพิ่มจํานวน 2,000 บาท/เดือน)
- ผู้ใหญ่บ้าน อัตรากําลังคน 67,673 อัตราเงินตอบแทน 10,000 บาท/เดือน (เงินที่ปรับเพิ่มจํานวน 2,000 บาท/เดือน)
- แพทย์ประจําตําบล อัตรากําลังคน 7,036 อัตราเงินตอบแทน 6,000 บาท/เดือน (เงินที่ปรับเพิ่มจํานวน 1,000 บาท/เดือน)
- สารวัตรกํานัน อัตรากําลังคน 14,072 อัตราเงินตอบแทน 6,000 บาท/เดือน (เงินที่ปรับเพิ่มจํานวน 1,000 บาท/เดือน)
- ผู้ช่วยผู้ใหญ่บ้าน ฝ่ายปกครอง อัตรากําลังคน 149,418 อัตราเงินตอบแทน 6,000 บาท/เดือน (เงินที่ปรับเพิ่มจํานวน 1,000 บาท/เดือน)
- ผู้ช่วยผู้ใหญ่บ้าน ฝ่ายรักษาความสงบ อัตรากําลังคน 46,181 อัตราเงินตอบแทน 6,000 บาท/เดือน (เงินที่ปรับเพิ่มจํานวน 1,000 บาท/เดือน)
(2) ปรับเพิ่มอัตราเงินตอบแทนตําแหน่งกํานัน ผู้ใหญ่บ้าน ฯลฯ แบบขั้นวิ่ง เดิมจากขั้นละ 200 บาทต่อปี ปรับเพิ่มเป็นขั้นละ 300 บาทต่อปี และในกรณีที่ได้ 2 ขั้น จะปรับจาก 400 บาทต่อปี เป็น 600 บาทต่อปี ดังนี้
- กํานัน แบบขั้นวิ่งใหม่ 29.13 บาท/เดือน ผู้ใหญ่บ้าน 280.15 บาท/เดือน แพทย์ประจําตําบล 29.13 บาท/เดือน สารวัตรกํานัน 58.26 บาท/เดือน ผู้ช่วยผู้ใหญ่บ้าน ฝ่ายปกครอง 618.59 บาท/เดือน ผู้ช่วยผู้ใหญ่บ้าน ฝ่ายรักษาความสงบ 191.19 บาท/เดือน
รวมงบประมาณ จากการปรับเพิ่มอัตราเงินตอบแทนตําแหน่งกํานัน ผู้ใหญ่บ้าน ฯลฯ แบบปรับฐาน จํานวน 4,393.50 ล้านบาทต่อปี และแบบขั้นวิ่ง จํานวน 402.15 ล้านบาทต่อปี รวมเป็นเงินทั้งสิ้น จํานวน 4,795.65 ล้านบาทต่อปี
โฆษกประจําสํานักนายกรัฐมนตรี กล่าวว่า กระทรวงมหาดไทยแจ้งว่า อัตราเงินตอบแทนตําแหน่งกํานัน ผู้ใหญ่บ้าน ฯลฯ ใช้มาตั้งแต่ปี 2560 ไม่มีการปรับปรุง ขณะที่สภาวะเศรษฐกิจและค่าครองชีพสูงขึ้น และหลายหน่วยงานได้ปรับอัตราเงินเดือน หรือเงินตอบแทนไปแล้ว ดังนั้น การปรับปรุงอัตราเงินตอบแทนตําแหน่งในครั้งนี้ จึงเพื่อเป็นขวัญ กําลังใจ ในการปฏิบัติหน้าที่ของกํานัน ผู้ใหญ่บ้าน ฯลฯ และให้สอดคล้องกับ สภาพเศรษฐกิจ สังคม ค่าครองชีพ และทัดเทียมกับค่าตอบแทนของเจ้าหน้าที่รัฐอื่น ๆ รวมทั้งสมาชิกสภาองค์กรปกครองส่วนท้องถิ่นในพื้นที่เดียวกัน
รัฐบาลไทย-ข่าวทำเนียบรัฐบาล-ครม.เข้มป้องกันผูกขาด รับทราบ2ข้อเสนอ ปปช. ป้องทุจริตผูกขาดทางการแข่งขันจากนโยบายการสนับสนุนสินค้าที่ขึ้นทะเบียนบัญชีนวัตกรรมไทย
วันอังคารที่ 14 มีนาคม 2566
14/03/2566
ครม.เข้มป้องกันผูกขาด รับทราบ2ข้อเสนอ ปปช. ป้องทุจริตผูกขาดทางการแข่งขันจากนโยบายการสนับสนุนสินค้าที่ขึ้นทะเบียนบัญชีนวัตกรรมไทย
ครม.เข้มป้องกันผูกขาด รับทราบ2ข้อเสนอ ปปช. ป้องทุจริตผูกขาดทางการแข่งขันจากนโยบายการสนับสนุนสินค้าที่ขึ้นทะเบียนบัญชีนวัตกรรมไทย
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 14 มีนาคม2566 ว่า ที่ประชุมครม. มีมติรับทราบข้อเสนอแนะเพื่อป้องกันการทุจริตกรณีการผูกขาดทางการแข่งขันอันเนื่องมาจากนโยบายการสนับสนุนสินค้าที่ขึ้นทะเบียนบัญชีนวัตกรรมไทยตามที่สํานักงานป้องกันและปราบปรามการทุจริตแห่งชาติ (ป.ป.ช.) เสนอ และมีมติให้กระทรวงการอุดมศึกษา วิทยาศาสตร์ วิจัยและนวัตกรรม (อว.) และสํานักงบประมาณเร่งรัดดําเนินการในส่วนที่เกี่ยวข้องให้แล้วเสร็จโดยเร็ว
น.ส.ทิพานัน กล่าวว่า คณะกรรมการป้องกันและปราบปรามการทุจริตแห่งชาติได้ศึกษาและตรวจสอบข้อเท็จจริงเพื่อเฝ้าระวังการผูกขาดทางการแข่งขันอันเนื่องมาจากนโยบาย กฎหมาย หรือระเบียบที่ออกโดยหน่วยงานภาครัฐ การสนับสนุนสินค้าที่ขึ้นทะเบียนบัญชีนวัตกรรมไทย และมีข้อเสนอ 2 ข้อ ดังนี้
1. สํานักงบประมาณและหน่วยงานที่เกี่ยวข้องร่วมจัดทําบัญชีนวัตกรรมไทย โดยพิจารณากําหนดแนวทางป้องกันไม่ให้สินค้าในบัญชีนวัตกรรมเกิดการผูกขาดหรือมีประเด็นความเสี่ยงต่อการเอื้อประโยชน์สาหรับผู้ประกอบการรายใดรายหนึ่งโดยเฉพาะ
2. สํานักงานพัฒนาวิทยาศาสตร์และเทคโนโลยีแห่งชาติ (สวทช.) ทบทวนการกําหนดสัดส่วนการใช้วัสดุที่ผลิตในประเทศและเป็นกิจการของคนไทยไว้ในหลักเกณฑ์การขึ้นทะเบียนบัญชีนวัตกรรมไทยให้ชัดเจน โดยควรกําหนดให้มีการใช้วัสดุที่ผลิตในประเทศและเป็นกิจการของคนไทยไม่น้อยกว่าร้อยละ 50 เพื่อให้เกิดการสนับสนุนและส่งเสริมการนําผลงานวิจัย พัฒนาและนํานวัตกรรมไทยไปใช้ให้เกิดประโยชน์ต่อการพัฒนาระบบเศรษฐกิจของประเทศ อีกทั้งเป็นการส่งเสริมให้เกิดการผลิตเชิงพาณิชย์ เพื่อสร้างมูลค่าเพิ่มให้กับผลิตภัณฑ์ภายในประเทศและส่งเสริมให้ผู้ประกอบการรายย่อยภายในประเทศสามารถผลิตสินค้าแข่งขันในตลาดได้อย่างยั่งยืน และทบทวนกระบวนการรับขึ้นทะเบียนบัญชีนวัตกรรมไทยในกลุ่มผลิตภัณฑ์นวัตกรรมประเภทที่มีการซื้อหรือนําเข้าวัสดุบางส่วนจากต่างประเทศเพื่อประกอบเป็นผลิตภัณฑ์นวัตกรรมไทย จะต้องมีการตรวจสอบวัสดุที่นําเข้าเหล่านั้นด้วยว่าได้คุณภาพตามมาตรฐานผลิตภัณฑ์อุตสาหกรรมหรือไม่ ก่อนที่จะพัฒนาหรือประกอบเป็นผลิตภัณฑ์นวัตกรรมไทย และถ้าบางชิ้นส่วนเป็นวัสดุที่ผลิตได้ในประเทศและเป็นกิจการของคนไทยให้ใช้วัสดุที่ผลิตในประเทศและเป็นกิจการของคนไทยเป็นหลักก่อน
“ด้วยข้อสั่งการของ พล.อ.ประยุทธ์ จันทร์โอชา นายกรัฐมนตรีที่ต้องการให้เร่งพิจารณาดําเนินการให้เกิดผลประโยชน์เป็นรูปธรรมกับประเทศชาติ ประชาชน โปร่งใส สุจริต เป็นธรรมตรวจสอบได้ จึงนํามาซึ่งข้อเสนอนแนะของคณะกรรรมการ ป.ป.ช. เพื่อเฝ้าระวังการผูกขาดทางการแข่งขันอันเนื่องมาจากนโยบาย กฎหมาย หรือระเบียบที่ออกโดยหน่วยงานภาครัฐ ในการสนับสนุนสินค้าที่ขึ้นทะเบียนบัญชีนวัตกรรมไทย โดยที่ประชุม ครม. จึงมีมติรับทราบข้อเสนอแนะและให้หน่วยงานที่เกี่ยวข้องเร่งรัดดําเนินการในส่วนที่เกี่ยวข้องให้แล้วเสร็จโดยเร็วเพื่อให้บรรลุตามวัตถุประสงค์ข้อสั่งการนายกรัฐมนตรีดังกล่าว” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ครม.รับทราบความคืบหน้าไทยเข้ารอบสุดท้ายชิงเจ้าภาพจัดประชุมประจำปีสภาผู้ว่าการธนาคารโลกและกองทุนการเงินระหว่างประเทศปี 2569 ลุ้นชิงกับกาตาร์ Spring Meeting ที่สหรัฐฯ เม.ย.นี้รู้ผล
วันอังคารที่ 14 มีนาคม 2566
14/03/2566
ครม.รับทราบความคืบหน้าไทยเข้ารอบสุดท้ายชิงเจ้าภาพจัดประชุมประจําปีสภาผู้ว่าการธนาคารโลกและกองทุนการเงินระหว่างประเทศปี 2569 ลุ้นชิงกับกาตาร์ Spring Meeting ที่สหรัฐฯ เม.ย.นี้รู้ผล
ครม.รับทราบความคืบหน้าไทยเข้ารอบสุดท้ายชิงเจ้าภาพจัดประชุมประจําปีสภาผู้ว่าการธนาคารโลกและกองทุนการเงินระหว่างประเทศปี 2569 ลุ้นชิงกับกาตาร์ Spring Meeting ที่สหรัฐฯ เม.ย.นี้รู้ผล
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 14 มี.ค. 66 ได้รับทราบผลการดําเนินการเกี่ยวกับที่ประเทศไทยแสดงความสนใจในการเป็นเจ้าภาพจัดประชุมประจําปีสภาผู้ว่าการธนาคารโลกและกองทุนการเงินระหว่างประเทศ (International Monetary Fund: IMF) ปี 2569
กระทรวงการคลังรายงานว่า เมื่อวันที่ 30 มิ.ย. 65 รัฐมนตรีว่าการกระทรวงการคลังในฐานะผู้ว่าธนาคารโลกของประเทศไทย ได้ส่งหนังสือไปยังธนาคารโลกว่าประเทศไทยในฐานะสมาชิกของธนาคารโลกและIMF มีความสนใจจะเป็นเจ้าภาพการจัดประชุมประจําปีผู้ว่าการธนาคารโลกและIMF ในปี 2569 และได้ให้ข้อมูลเกี่ยวกับความพร้อมในด้านต่างๆ ของประเทศไทยด้วย
สําหรับการประชุมประจําปีสภาผู้ว่าการธนาคารโลกฯ เป็น 1 ใน 2 ประชุมสําคัญของธนาคารโลกและ IMF คือ Spring Meeting ที่จัดขึ้นทุกเดือนเม.ย.ของทุกปีที่กรุงวอชิงตันดี.ซี. สหรัฐฯ และการประชุมประจําปีสภาผู้ว่าการธนาคารโลกฯ ซึ่งจัดขึ้นในเดือนต.ค. ทุก 3 ปี โดยหมุนเวียนให้ประเทศสมาชิกเสนอตัวเป็นเจ้าภาพ โดยประเทศไทยเคยเป็นเจ้าภาพครั้งล่าสุดเมื่อปี 2534 ที่ศูนย์ประชุมแห่งชาติสิริกิติ์
น.ส.ไตรศุลี กล่าวว่า ความคืบหน้าล่าสุด ประเทศไทยได้ผ่านการพิจารณาความเหมาะสมในการเป็นเจ้าภาพจัดประชุมประจําปีสภาผู้ว่าธนาคารโลกฯ ปี 2569 โดยคณะทํางานของธนาคารโลกและ IMF ได้เดินทางมาสํารวจสถานที่จัดประชุม โรงแรมที่พัก ระบบคมนาคม และความพร้อมของไทยเมื่อวันที่ 14-16 ธ.ค. 65 ที่ผ่านมา และได้รับคัดเลือกให้ไทยเป็น 1 ใน 2 ประเทศที่มีความเหมาะสมร่วมกับกาตาร์จากก่อนหน้านี้ที่มีประเทศผ่านขั้นตอนการพิจารณาความเหมาะสมในครั้งแรก 5 ประเทศ
ทั้งนี้ ระหว่างการประชุม Spring Meeting ที่สหรัฐฯ ในวันที่ 14 เม.ย. 66 จะมีการสรุปผลการคัดเลือกประเทศที่จะได้เป็นเจ้าภาพต่อคณะกรรมการบริหารกลุ่มออกเสียงของธนาคารโลกและ IMF และมีการลงนาม บันทึกความเข้าใจในการเป็นเจ้าภาพในช่วงการประชุมประจําปีผู้ว่าการธนาคารโลกฯ ในเดือน ต.ค. 66 ณ ราชอาณาจักรโมร็อกโกต่อไป
กระทรวงการคลังแจ้งว่า หากประเทศไทยได้รับเลือก กระทรวงการคลังจะเสนอให้ ครม. พิจารณาให้ความเห็นชอบในการเป็นเจ้าภาพจัดประชุมประจําปีสภาผู้ว่าการธนาคารโลกฯ ปี 2569 พร้อมขออนุมัติวงเงินงบประมาณสําหรับดําเนินการ และอนุมัติการลงนามในร่างบันทึกความเข้าใจฯ ต่อไป ซึ่งการเป็นเจ้าภาพของประเทศไทยนี้จะเป็นการแสดงบทบาทของไทยในการสนับสนุนการดําเนินงานของสถาบันการเงินระหว่างประเทศ และแสดงศักยภาพ ความพร้อมของไทยในการจัดประชุมระหว่างประเทศ ก่อให้เกิดกิจกรรมทางเศรษฐกิจทั้งในระดับประเทศและระดับท้องถิ่นด้วย
ทั้งนี้ ประเทศไทยได้เข้าเป็นสมาชิกของธนาคารโลกและ IMF มาตั้งแต่วันที่ 3 พ.ค. 2492 โดยมีรัฐมนตรีว่าการกระทรวงการคลังดํารงตําแหน่งผู้ว่าธนาคารโลกของประเทศไทย และผู้ว่าการธนาคารแห่งประเทศไทยเป็นดํารงตําแหน่งผู้ว่าการ IMF ของประเทศไทย เพื่อเป็นผู้แทนของประเทศไทยเข้าร่วมการประชุมหรือภารกิจต่างๆ ของทั้ง 2 องค์กร ที่เกี่ยวข้องและเกิดประโยชน์กับประเทศไทย
รัฐบาลไทย-ข่าวทำเนียบรัฐบาล-ดีอีเอส ประชุมติดตาม เร่งรัด และแก้ไขปัญหาการดำเนินงานด้านอุตุนิยมวิทยา
วันพุธที่ 22 มีนาคม 2566
ดีอีเอส ประชุมติดตาม เร่งรัด และแก้ไขปัญหาการดําเนินงานด้านอุตุนิยมวิทยา
ดีอีเอส ประชุมติดตาม เร่งรัด และแก้ไขปัญหาการดําเนินงานอุตุนิยมวิทยา
วันนี้ (22 มี.ค 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะทํางานประสานความร่วมมือติดตาม เร่งรัด และแก้ไขปัญหาการดําเนินงานด้านอุตุนิยมวิทยาที่เกี่ยวข้องให้บริการกิจการท่าอากาศยาน ครั้งที่ 2/2566 โดยมี ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยหน่วยงานและเจ้าหน้าที่เกี่ยวข้อง เข้าร่วม ณ ห้องประชุม MDES 1 ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม
_____________________
รัฐบาลไทย-ข่าวทำเนียบรัฐบาล-กิจกรรมส่งเสริมคุณธรรม จริยธรรม “คุณทำได้ เลิกใช้พลาสติก” ประจำปี พ.ศ. 2566
วันพุธที่ 22 มีนาคม 2566
กิจกรรมส่งเสริมคุณธรรม จริยธรรม “คุณทําได้ เลิกใช้พลาสติก” ประจําปี พ.ศ. 2566
กิจกรรมส่งเสริมคุณธรรม จริยธรรม “คุณทําได้ เลิกใช้พลาสติก” ประจําปี พ.ศ. 2566
วันนี้ (22 มีนาคม 2566) ผู้บริหารและเจ้าหน้าที่ สป.ดศ. ร่วมกิจกรรมส่งเสริมคุณธรรม จริยธรรม “คุณทําได้ เลิกใช้พลาสติก” ประจําปี พ.ศ. 2566 โดยการบริจาคผลิตภัณฑ์ที่ทํามาจากพลาสติกประเภทใช้แล้วทิ้งเป็นภาพรวมของกอง/ศูนย์/กลุ่มในสํานักงานปลัดกระทรวงดิจิทัลเพื่อเศรษฐกิจและสังคม ณ บริเวณลานเอนกประสงค์ ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม
______________
รัฐบาลไทย-ข่าวทำเนียบรัฐบาล-คืบหน้า! คทช. จัดที่ดินทำกินให้ชุมชนทั่วประเทศ ตั้งแต่ปี 58-65 ปชช. เข้าใช้ประโยชน์แล้ว 78,109 ราย ในพื้นที่ 96,536 แปลง
วันพุธที่ 22 มีนาคม 2566
คืบหน้า! คทช. จัดที่ดินทํากินให้ชุมชนทั่วประเทศ ตั้งแต่ปี 58-65 ปชช. เข้าใช้ประโยชน์แล้ว 78,109 ราย ในพื้นที่ 96,536 แปลง
.....
ที่ประชุมครม. (21 มี.ค. 66) รับทราบผลการประชุมคณะกรรมการนโยบายที่ดินแห่งชาติ ที่ได้จัดการที่ดินและทรัพยากรที่ดินของประเทศตั้งแต่ปี พ.ศ. 2558 – 2565 พบว่ามีพื้นที่เป้าหมาย 1,491 พื้นที่ ใน 70 จังหวัด พื้นที่รวม 5.79 ล้านไร่ ใน 9 ประเภทที่ดิน เช่น ป่าสงวนแห่งชาติ ป่าไม้ถาวร และป่าชายเลน เป็นต้น
.
นอกจากนี้ ได้ดําเนินการจัดคนเข้าใช้ประโยชน์ในที่ดินแล้ว 78,109 ราย ในพื้นที่ 96,536 แปลง เนื้อที่ 5.29 แสนไร่ ใน 354 พื้นที่ รวมทั้งปรับปรุงกฎระเบียบต่าง ๆ ที่เกี่ยวข้อง เช่น
.
• ปรับปรุงกฎหมายและระเบียบในการจัดที่ดินเพื่อลดข้อจํากัด ในการใช้ประโยชน์ที่ดิน
• กําหนดแนวทางการประเมินมูลค่าที่ดินและทรัพย์สินที่รัฐจัดให้ประชาชน
• จัดระบบสถาบันการเงินให้สินเชื่อระยะกลางและระยะยาวให้แก่ ปชช. ที่ได้รับการจัดที่ดินของรัฐ
• จัดระบบประกันความเสี่ยงในการอํานวยสินเชื่อ
.
โดยช่วงที่ผ่านมา ได้ดําเนินการปรับปรุงที่แนวเขตที่ดินของรัฐแบบบูรณาการมาตราส่วน 1:4000 (one map) ในพื้นที่กลุ่มที่ 3 จํานวน 11 จังหวัด พร้อมกับการแก้ไขปัญหากรณี ประชาชนได้รับผลกระทบจากการปรับปรุงแนวเขตที่ดินของรัฐ เช่น
> ปัญหากรณีพื้นที่อุทยานแห่งชาติทับลานจังหวัดนครราชสีมา และปราจีนบุรี
> ข้อพิพาทกรณีป่าสงวนแห่งชาติป่าพระแท่นดงรัง ในพื้นที่ ต.พระแทน อ.ท่ามะกา จ.กาญจนบุรี
> ปัญหากลุ่มประชาชนร้องขอที่ดินทํากินในเขตป่าสงวนแห่งชาติ อ.ด่านช้าง จ.สุพรรณบุรี
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ให้ Mr. KIKUCHI Masahiko รองอธิบดีสำนักเมือง กระทรวงที่ดิน โครงสร้างพื้นฐาน การขนส่งและการท่องเที่ยวแห่งญี่ปุ่น
วันพุธที่ 22 มีนาคม 2566
นายชยธรรม์ พรหมศร ปลัดกระทรวงคมนาคม ให้ Mr. KIKUCHI Masahiko รองอธิบดีสํานักเมือง กระทรวงที่ดิน โครงสร้างพื้นฐาน การขนส่งและการท่องเที่ยวแห่งญี่ปุ่น
พร้อมด้วย Ms. SAYA Setsuko รองประธานกรรมการบริหารองค์กรพัฒนาและฟื้นฟูเมืองแห่งญี่ปุ่น เข้าพบ เพื่อหารือเกี่ยวกับรายงานการศึกษาการพัฒนาพื้นที่บริเวณบางซื่อ
สืบเนื่องจากการที่ นายศักดิ์สยาม ชิดชอบ รัฐมนตรีว่าการกระทรวงคมนาคม ได้เดินทางไปประชุมหารือทวิภาคีรัฐมนตรีด้านคมนาคมขนส่ง ระหว่างไทย - ญี่ปุ่น พร้อมกับหารือและแลกเปลี่ยนแนวทางร่วมกับหน่วยงานด้านการพัฒนาพื้นที่รอบสถานีขนส่งมวลชน (TOD) และเมืองอัจฉริยะ (Smart City) ระหว่างวันที่ 6 - 11 ธันวาคม 2565 ณ ประเทศญี่ปุ่น และได้มีนโยบายที่จะเร่งรัดการพัฒนาพื้นที่รอบสถานีรถไฟให้เป็นแบบTransit oriented Development, TOD เช่นเดียวกับในประเทศญี่ปุ่น
นายชยธรรม์ พรหมศร ปลัดกระทรวงคมนาคม ให้ Mr. KIKUCHI Masahiko รองอธิบดีสํานักเมือง กระทรวงที่ดิน โครงสร้างพื้นฐาน การขนส่งและการท่องเที่ยวแห่งญี่ปุ่น (City Bureau, MLIT) พร้อมด้วย Ms. SAYA Setsuko รองประธานกรรมการบริหารองค์กรพัฒนาและฟื้นฟูเมืองแห่งญี่ปุ่น (UR) เข้าพบ เพื่อหารือเกี่ยวกับรายงานการศึกษาการพัฒนาพื้นที่บริเวณบางซื่อ โดยมี นายปัญญา ชูพานิช ผู้อํานวยการสํานักงานนโยบายและแผนการขนส่งและจราจร นายอนันต์ โพธิ์นิ่มแดง รองผู้ว่าการการรถไฟแห่งประเทศไทย นางสาวไตรทิพย์ ศิวะกฤษณ์กุล คณะกรรมการ และรักษาการกรรมการผู้จัดการ บริษัท เอสอาร์ที แอสเสท จํากัด และนายประภัทรเผ่า อาวะกุล ผู้อํานวยการกองการต่างประเทศ สํานักงานปลัดกระทรวงคมนาคม เข้าร่วมหารือ เมื่อวันที่ 20 มีนาคม 2566 ณ กระทรวงคมนาคม
Mr. KIKUCHI Masahiko รองอธิบดีสํานักเมือง กระทรวงที่ดิน โครงสร้างพื้นฐาน การขนส่งและการท่องเที่ยวแห่งญี่ปุ่น พร้อมด้วย Ms. SAYA Setsuko รองประธานกรรมการบริหารองค์กรพัฒนาและฟื้นฟูเมืองแห่งญี่ปุ่น ได้เดินทางมาประเทศไทยและขอเข้าพบปลัดกระทรวงคมนาคมเพื่อนําเสนอผลการศึกษาการพัฒนาพื้นที่บริเวณบางซื่อ พื้นที่นําร่องในโซน E และโซน A และหารือทิศทางการดําเนินการร่วมกันในระยะถัดไป โดยมีสาระสําคัญ ได้แก่ 1) การสร้างโอกาสในการพัฒนาอสังหาริมทรัพย์ ทั้งทางเท้าที่เชื่อมต่อกับสถานีกลางกรุงเทพอภิวัฒน์ และการสร้างความโดดเด่นให้กับพื้นที่เพื่อสร้างการรับรู้จากประชาชนในระยะแรกเริ่มของการพัฒนา และ 2) การดึงดูดนักลงทุน อาทิ ทิศทางการพัฒนาที่ดินที่สอดคล้องกันในแต่ละโซน และการกําหนดให้มีสถานที่ราชการในบริเวณพื้นที่ และระยะเวลาการเช่าพื้นที่ที่เหมาะสม เป็นต้น
รัฐบาลไทย-ข่าวทำเนียบรัฐบาล-​นายกฯ ชื่นชม สองวิสาหกิจชุมชนชายแดนใต้ ใช้Soft Power สร้างลายผ้าถ่ายทอดประวัติศาสตร์ยุคศรีวิชัย ใช้คอนเซ็ปท์ "ปลุกภูมิปัญญาจากขุนเขา สู่ลวดลายอัตลักษณ์บนผืนผ้า"
วันพุธที่ 22 มีนาคม 2566
22/03/2566
​นายกฯ ชื่นชม สองวิสาหกิจชุมชนชายแดนใต้ ใช้Soft Power สร้างลายผ้าถ่ายทอดประวัติศาสตร์ยุคศรีวิชัย ใช้คอนเซ็ปท์ "ปลุกภูมิปัญญาจากขุนเขา สู่ลวดลายอัตลักษณ์บนผืนผ้า"
​นายกฯ ชื่นชม สองวิสาหกิจชุมชนชายแดนใต้ ใช้Soft Power สร้างลายผ้าถ่ายทอดประวัติศาสตร์ยุคศรีวิชัย ใช้คอนเซ็ปท์ "ปลุกภูมิปัญญาจากขุนเขา สู่ลวดลายอัตลักษณ์บนผืนผ้า"
วันที่ 22 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พลเอกประยุทธ์ จันทร์โอชา แสดงความชื่นชมอย่างมากต่อความสําเร็จของการผสมผสาน Soft Power ท้องถิ่นชายแดนใต้ นํามาผลิตเป็นลายผ้าสื่อความหมายทางประวัติศาสตร์อันยาวนาน และย้อมสีจากเมล็ดกาแฟสายพันธุ์เก่าแก่ ภายใต้แนวคิด "ปลุกภูมิปัญญาจากขุนเขา สู่ลวดลายอัตลักษณ์บนผืนผ้า" ซึ่งเป็นความร่วมมือของสองวิสาหกิจชุมชน คือวิสาหกิจชุมชนเกษตรผสมผสานรักบ้านเกิด ตําบลเขาแดง อําเภอสะบ้าย้อย จังหวัดสงขลา ซึ่งเป็นแหล่งผลิตกาแฟโรบัสต้า สายพันธุ์อายุกว่า 200 ปี และเป็นที่ตั้งของถ้ําคอกซึ่งมีร่องรอยทางประวัติศาสตร์ของยุคศรีวิชัย กับวิสาหกิจชุมชน BARAHOM BARZAAR ตําบลบาราโหม อําเภอเมืองปัตตานี จังหวัดปัตตานี ที่เป็นแหล่งท่องเที่ยวธรรมชาติและผ้าบาติกลายเลื่องชื่อลายจากเศษซากกระเบื้องข้าวของเครื่องใช้โบราณ
นางสาวรัชดา กล่าวว่า ทั้งสองวิสาหกิจชุมชน แม้จะอยู่คนละจังหวัด แต่ด้วยการส่งเสริมจากศูนย์อํานวยการบริหารจังหวัดชายแดนใต้ (ศอ.บต.) ตามดําริของนายกรัฐมนตรีที่อยากเห็นการสร้างผลงานที่เชื่อมโยงระหว่างชุมชน ถ่ายทอดความเป็นจังหวัดชายแดนใต้ในหลายมิติ ทําให้เกิดการขับเคลื่อนร่วมกันจนมาถึงวันนี้ ซึ่งจากการเปิดตัวลายผ้า ซึ่งผ่านการย้อมสีธรรมจากเมล็ดกาแฟโรบัสต้า ปลูกที่อ.สะบ้าย้อย และการพิมพ์ลายบาติก ใช้ลวดลายศิลปะที่พบในถ้ําคอก อ.สะบ้าย้อย ซึ่งมีเรื่องราวทางประวัติศาสตร์ และเศษซากกระเบื้องโบราณของจีนในพื้นที่อ่าวปัตตานี ถือเป็นการสร้างผลิตภัณฑ์ที่ผสมผสานคุณค่าและมีอัตลักษณ์เฉพาะในพื้นที่จังหวัดชายแดนใต้ให้เป็นที่รู้จักอย่างกว้างขวาง
“นายกรัฐมนตรีได้ให้กําลังใจทุกภาคส่วนที่ได้ร่วมมือกัน ซึ่งความสําเร็จครั้งนี้นับเป็นตัวอย่างสําคัญ แสดงให้เห็นถึงศักยภาพของวิสาหกิจชุมชน ซึ่งในส่วนของภาครัฐจะทํางานร่วมกับภาคเอกชนและสถาบันการศึกษา เพื่อเสริมทักษะให้กลุ่มวิสาหกิจต่างๆได้นําไปต่อยอดจนเกิดเป็นผลิตภัณฑ์ที่มีมูลค่าและมีรายได้ที่ยั่งยืน อีกทั้งจะหาช่องทางการตลาดให้มีแหล่งรองรับผลิตภัณฑ์ อย่างเมื่อสัปดาห์ที่แล้ว กระทรวงพาณิชย์ได้มีการจัดงาน ”ปลุกพลัง Soft Power งานหัตถกรรมไทยฯ” จังหวัดภูเก็ต ผ้าบาติกคอลเล็กชันสีกาแฟลายประวัติศาสตร์ จากสะบ้าย้อย-บาราโหม ได้รับเสียงตอบรับและการสั่งจองจํานวนมาก จากผู้เข้าชมงาน” นางสาวรัชดา กล่าว
รัฐบาลไทย-ข่าวทำเนียบรัฐบาล-​นายกฯ อ่านสารเนื่องในวันน้ำโลก ประจำปี 2566 ย้ำ “น้ำ” เป็นทรัพยากรสำคัญต่อการดำรงชีวิตของมนุษย์ เชิญชวนทุกคนร่วมมือร่วมใจกันอนุรักษ์และใช้น้ำอย่างรู้คุณค่า
วันพุธที่ 22 มีนาคม 2566
22/03/2566
​นายกฯ อ่านสารเนื่องในวันน้ําโลก ประจําปี 2566 ย้ํา “น้ํา” เป็นทรัพยากรสําคัญต่อการดํารงชีวิตของมนุษย์ เชิญชวนทุกคนร่วมมือร่วมใจกันอนุรักษ์และใช้น้ําอย่างรู้คุณค่า
​นายกฯ อ่านสารเนื่องในวันน้ําโลก ประจําปี 2566 ย้ํา “น้ํา” เป็นทรัพยากรสําคัญต่อการดํารงชีวิตของมนุษย์ เชิญชวนทุกคนร่วมมือร่วมใจกันอนุรักษ์และใช้น้ําอย่างรู้คุณค่า เพื่อสร้างความมั่นคงด้านน้ําให้ยั่งยืนสืบไป
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (22 มีนาคม 2566) เวลา 08.01 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม อ่านสารผ่านบันทึกวีดิทัศน์ เนื่องในวันน้ําโลก ประจําปี 2566 ออกอากาศทางเพจไทยคู่ฟ้า Facebook และสถานีวิทยุโทรทัศน์แห่งประเทศไทย ดังนี้
นายกรัฐมนตรีกล่าวว่า “น้ํา” เป็นทรัพยากรสําคัญที่มีความจําเป็นอย่างยิ่งต่อการดํารงชีวิตของมนุษย์ องค์การสหประชาชาติกําหนดให้วันที่ 22 มีนาคมของทุกปี เป็นวันน้ําโลก เพื่อกระตุ้นให้ประชาคมโลกร่วมกันรณรงค์ให้เกิดการฟื้นฟูและใช้ประโยชน์จากทรัพยากรน้ําอย่างยั่งยืน โดยในปี 2566 องค์การสหประชาชาติได้กําหนดประเด็นสําคัญในหัวข้อ “เร่งการเปลี่ยนแปลง” ด้วยการลงมือปฏิบัติเพื่อลดวิกฤตด้านน้ําและสุขาภิบาล โดยรณรงค์ให้ทุกคนร่วมกันเป็นผู้เปลี่ยนแปลง สิ่งที่อยากเห็นในโลกใบนี้
นายกรัฐมนตรีกล่าวว่า ประเทศไทยให้ความสําคัญกับการบริหารจัดการทรัพยากรน้ําในทุกมิติให้เกิดความสมดุลและยั่งยืน และได้ขับเคลื่อนภารกิจด้านทรัพยากรน้ําโดยคํานึงถึงปัจจัยรอบด้านจากการวิเคราะห์ข้อมูลของหน่วยงานและองค์กร รวมทั้งสภาพปัจจุบันและแนวโน้มที่อาจเกิดขึ้นในอนาคตจากวิกฤตการเปลี่ยนแปลงของสภาพภูมิอากาศ
นอกจากนี้ ได้วางแผนการบริหารจัดการทรัพยากรน้ําแบบพลวัตโดยการมีส่วนร่วมของประชาชน 5 ด้าน คือ การบริการน้ําอุปโภคบริโภคที่ได้มาตรฐานอย่างเท่าเทียม การสร้างความมั่นคงและเพิ่มผลิตภาพของน้ํา การลดความเสียหายต่อชีวิตและทรัพย์สินจากภัยพิบัติด้านน้ํา การฟื้นฟูป่าต้นน้ําและคุณภาพน้ํา และการเสริมความเข้มแข็งในการบริหารจัดการทรัพยากรน้ําของชุมชน ด้วยองค์ความรู้ เทคโนโลยี และนวัตกรรม บนพื้นฐานของการรักษาสมดุลนิเวศ วิถีทางสังคม เศรษฐกิจของพื้นที่ ตามหลักปรัชญาของเศรษฐกิจพอเพียง เพื่อสร้างสมดุลการอนุรักษ์ฟื้นฟูและพัฒนาแหล่งนํ้าด้วยการบริหารจัดการพื้นที่ในลักษณะลุ่มนํ้าอย่างเป็นระบบ
นายกรัฐมนตรีย้ํา รัฐบาลมีความมุ่งมั่นดําเนินการมาอย่างต่อเนื่อง โดยมีคณะกรรมการลุ่มน้ํา ทั้ง 22 ลุ่มน้ําของประเทศที่เป็นกลไกหลักในการเชื่อมโยงและขับเคลื่อนทุกพื้นที่ ร่วมกับภาคีหน่วยงานและองค์กร นักวิชาการและปราชญ์ท้องถิ่น ควบคู่กับการทําความเข้าใจและขยายเครือข่ายแนวร่วมภาคประชาชน และเดินหน้าไปพร้อมกับประเทศสมาชิกในการประกาศคํามั่นโดยสมัครใจ เพื่อยืนยันความร่วมมือ เร่งการเปลี่ยนแปลงด้านน้ําตามแนวทางการพัฒนาที่ยั่งยืน ด้วยการบริหารจัดการทรัพยากรน้ําอย่างมีส่วนร่วม ในการประชุมสหประชาชาติทบทวนการดําเนินงานด้านน้ําในห้วงครึ่งแรกของทศวรรษระหว่างประเทศแห่งการดําเนินการ “น้ําสําหรับการพัฒนาที่ยั่งยืน” ซึ่งจัดการประชุมระหว่างวันที่ 22 - 24 มีนาคม 2566 ณ สํานักงานใหญ่สหประชาชาติ นครนิวยอร์ก สหรัฐอเมริกา
ทั้งนี้ เนื่องในโอกาส “วันน้ําโลก” ประจําปี 2566 นายกรัฐมนตรีขอเชิญชวนประชาชนทุกคน ร่วมมือร่วมใจกันอนุรักษ์และใช้น้ําอย่างรู้คุณค่า รวมทั้งมีส่วนร่วมเป็นภาคีเครือข่ายความร่วมมือระหว่างกัน
รัฐบาลไทย-ข่าวทำเนียบรัฐบาล-รองโฆษกรัฐบาลเผยสถานการณ์ท่องเที่ยวไทยดีวันดีคืน ช่วง 3 เดือนแรกปี 66 ต่างชาติเดินทางเข้าไทยกว่า 5.5 ล้านคน สร้างรายได้จากการใช้จ่ายของนักท่องเที่ยวต่างชาติกว่า 2 แสนล้านบาท
วันพุธที่ 22 มีนาคม 2566
22/03/2566
รองโฆษกรัฐบาลเผยสถานการณ์ท่องเที่ยวไทยดีวันดีคืน ช่วง 3 เดือนแรกปี 66 ต่างชาติเดินทางเข้าไทยกว่า 5.5 ล้านคน สร้างรายได้จากการใช้จ่ายของนักท่องเที่ยวต่างชาติกว่า 2 แสนล้านบาท
รองโฆษกรัฐบาลเผยสถานการณ์ท่องเที่ยวไทยดีวันดีคืน ช่วง 3 เดือนแรกปี 66 ต่างชาติเดินทางเข้าไทยกว่า 5.5 ล้านคน สร้างรายได้จากการใช้จ่ายของนักท่องเที่ยวต่างชาติกว่า 2 แสนล้านบาท
วันนี้ (22 มี.ค. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สถานการณ์ท่องเที่ยวในภาพรวมที่ยังคงปรับตัวดีขึ้นอย่างต่อเนื่อง ทั้งส่วนการเดินทางท่องเที่ยวในประเทศของชาวไทย และการเดินทางเข้ามาท่องเที่ยวของชาวต่างชาติ อย่างไรก็ตาม การเพิ่มขึ้นของผู้เดินทางได้ทําให้เกิดกรณีความแออัดปัญหาคอขวดของจุดบริการในท่าอากาศยาน ผู้ใช้บริการรอคิวยาวในจุดต่างๆ เช่นเคาน์เตอร์เช็คอินของสายการบิน จุดตรวจหนังสือเดินทางของสํานักงานตรวจคนเข้าเมือง (ตม.) ทั้งขาเข้า-ขาออก รวมถึงพบว่าขณะนี้ราคาตั๋วโดยสารเครื่องบินได้ปรับเพิ่มขึ้นมาก
น.ส.ไตรศุลี กล่าวว่า จากปัญหาดังข้างต้น หน่วยงานที่เกี่ยวข้องจะร่วมกันเร่งพิจารณาดําเนินการเพื่อให้ผู้เดินทางได้รับความสะดวกมากขึ้น โดยวันนี้กระทรวงคมนาคมได้เชิญหน่วยงานที่เกี่ยวข้อง อาทิ บริษัทท่าอากาศยานไทยจํากัด (มหาชน) ผู้บริการภาคพื้น และผู้แทนคณะกรรมการดําเนินงานธุรกิจการบินร่วมหารือเพื่อแก้ไขปัญหาอย่างเร่งด่วนต่อไป
“ข้อมูลจากกระทรวงการท่องเที่ยวและกีฬา ระบุ ว่า ตั้งแต่ 1 ม.ค.- 18 มี.ค. 66 มีต่างชาติเดินทางเข้าไทยแล้ว 5,578,721 คน สร้างรายได้จากการใช้จ่ายของนักท่องเที่ยวต่างชาติแล้ว 215,052 ล้านบาท” นางสาวไตรศุลี กล่าว
รัฐบาลไทย-ข่าวทำเนียบรัฐบาล-บขส. หารือ รถร่วมฯ จัดเตรียมรถโดยสารให้บริการประชาชนช่วงเทศกาลสงกรานต์ที่จะถึงนี้
วันพุธที่ 22 มีนาคม 2566
บขส. หารือ รถร่วมฯ จัดเตรียมรถโดยสารให้บริการประชาชนช่วงเทศกาลสงกรานต์ที่จะถึงนี้
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า เมื่อวันที่ 22 มีนาคม 2566 บขส. ได้เชิญผู้ประกอบรถร่วมฯ ประชุมหารือเพื่อเตรียมความพร้อมรองรับการเดินทางของประชาชนในช่วงเทศกาลสงกรานต์ ปี 2566 โดย บขส. ได้ขอความร่วมมือเจ้าของรถร่วมนํารถโดยสารไม่ประจําทาง (รถทะเบียน 30) มาจัดเสริมในเส้นทางต่าง ๆ เพื่อสนับสนุนการเดินทางของประชาชนอย่างเพียงพอ ในระหว่างวันที่ 11 - 17 เมษายน 2566 และขอให้แจ้งข้อมูลมายัง บขส. เพื่อทําหนังสือขออนุญาตต่อนายทะเบียนกรมการขนส่งทางบก และขอให้ผู้ประกอบการติดป้ายแสดงราคาค่าโดยสารที่หน้าช่องจําหน่ายตั๋วให้ชัดเจน เพื่อป้องกันความสับสน และปัญหาร้องเรียนด้วย อย่างไรก็ดี ก่อนเข้าสู่ช่วงเทศกาลสางกรานต์ บขส. ได้เชิญหน่วยงานที่เกี่ยวข้อง ประชุมแผนปฏิบัติการเดินรถวันหยุดเทศกาลสงกรานต์ 2566 ในวันที่ 30 มีนาคม 2566 ณ ห้องประชุม 1 ชั้น 4 อาคารสถานีขนส่งผู้โดยสารกรุงเทพ (จตุจักร)
สําหรับผู้ใช้บริการรถโดยสาร บขส. สามารถจองตั๋วโดยสารเดินทางล่วงหน้า ผ่านช่องทางออนไลน์ Application E-Ticket หรือ Website บขส. ได้แล้ว สอบถามข้อมูลการเดินทางเพิ่มเติมโทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-"ThaiD" มีดีกว่าที่คิด กระทรวงมหาดไทย ขอเชิญชวนพี่น้องประชาชน ดาวน์โหลดแอปพลิเคชัน “ThaiD” บนสมาร์ทโฟนของคุณทั้งระบบ Android และ iOS ได้แล้ววันนี้
วันพุธที่ 22 มีนาคม 2566
22/03/2566
"ThaiD" มีดีกว่าที่คิด กระทรวงมหาดไทย ขอเชิญชวนพี่น้องประชาชน ดาวน์โหลดแอปพลิเคชัน “ThaiD” บนสมาร์ทโฟนของคุณทั้งระบบ Android และ iOS ได้แล้ววันนี้
กระทรวงมหาดไทย โดยกรมการปกครอง ขอเชิญชวนพี่น้องประชาชน ดาวน์โหลด-ใช้แอปพลิเคชัน ThaiD บนโทรศัพท์มือถือของคุณทั้งระบบ Android และ iOS ได้แล้ววันนี้
ThaiD คือ แอปพลิเคชันที่เกิดจากการพัฒนาระบบการพิสูจน์และยืนยันตัวตน และเปรียบเทียบใบหน้าทางดิจิทัล โดยใช้สําหรับยืนยันตัวตน หรือใช้แสดงแทนบัตรประจําตัวประชาชน ในการทําธุรกรรม-รับบริการ กับหน่วยงานภาครัฐ ภาคเอกชนต่างๆ เพื่อสนองตอบความต้องการของผู้ใช้ในด้านความสะดวก-สบาย ประหยัดเวลา-ค่าใช้จ่าย รวดเร็ว และอยู่บนพื้นฐานความปลอดภัยของข้อมูลส่วนบุคคลเป็นสําคัญ
เมื่อทําการดาวน์โหลดแอปพลิเคชัน ThaiD จะมีทางเลือกในการลงทะเบียน 2 รูปแบบ คือ ลงทะเบียน ด้วยตนเอง โดยใช้บัตรประจําตัวประชาชนและการตรวจสอบภาพใบหน้า หรือลงทะเบียนต่อหน้าเจ้าหน้าที่ ณ ที่ว่าการอําเภอทุกแห่ง แล้วทําตามขั้นตอนตามลําดับ ซึ่งจะมีการให้กําหนดรหัสผ่านส่วนบุคคล (8 หลัก) เพื่อความปลอดภัยในการใช้งาน
เมื่อลงทะเบียนผ่านแอปพลิเคชัน ThaiD บนมือถือสําเร็จ จะแสดงภาพบัตรประจําตัวประชาชนในรูปแบบดิจิทัล ทั้งด้านหน้าบัตร และหลังบัตร พร้อมช่องทางการบริการงานต่าง ๆ อาทิ การตรวจสอบข้อมูลของตนเอง การขอรับบริการล่วงหน้า การแจ้งย้ายที่อยู่ด้วยตนเอง การมอบหมายปลูกสร้างบ้านใหม่ (ขอเลขที่บ้าน) การคัดรับรองเอกสารด้วยตนเอง โดยในระยะแรก มีหน่วยงานภาครัฐที่ร่วมใช้ระบบการพิสูจน์และยืนยันตัวตนทางดิจิทัล กับกรมการปกครอง 30 หน่วยงาน และจะเพิ่มขึ้นในระยะต่อไป
ทั้งนี้ การดูข้อมูลส่วนบุคคลภายในแอปพลิเคชั่น ThaiD จะปรากฏลิงค์ BORA Portal ผ่านเว็บไซต์ http://thportal.bora.dopa.go.th แล้ว login ด้วย ThaiD โดยการสแกน QR Code และใช้รหัสผ่านที่ตั้งไว้ จํานวน 8 หลัก ข้อมูลที่ปรากฎได้แก่ การศึกษาและความสามารถ สวัสดิการ ประกอบอาชีพ ฐานข้อมูลด้านความมั่นคง ทรัพย์สิน ตรวจสอบการฉีดวัคซีน เป็นต้น อนึ่ง ในระยะแรกนี้หน่วยงานที่ใช้ ThaiD ในการยืนยันตัวตนแล้ว อาทิเช่น สํานักงานการบินพลเรือนแห่งประเทศไทย ใช้แสดงตนเพื่อโดยสารสายการบินภายในประเทศ , กรมการกงสุล ใช้ยืนยันตัวตนทางดิจิทัลในการขอทําหนังสือเดินทาง , กรมสรรพากร ใช้ในระบบยื่นแบบแสดงรายการภาษีเงินได้บุคคลธรรมดาผ่านอินเทอร์เน็ต (e-Filing) และระบบตรวจสอบค่าลดหย่อน (My Tax Account) เป็นต้น
แอปพลิเคชั่น ThaiD อ่านเป็นภาษาไทยว่า "ไทยดี" คือชื่อที่มีความหมาย จดจําง่าย โดยเป็นคําผสมในภาษาอังกฤษ จาก"Thai" และ "ID " ซึ่งเป็นคําเฉพาะ ID ปกติย่อมาจาก IDentification ที่แปลว่า “อัตลักษณ์ไทย” เป็นไปตามวัตถุประสงค์ของแอปปลิเคชั่นคือ “การพิสูจน์และยืนยันตัวตน...ของคนไทย” อย่างแท้จริง
#ThaiD #สะดวก #รวดเร็ว #ปลอดภัยมากยิ่งขึ้น
#ระบบพิสูจน์และยืนยันตัวตน
รัฐบาลไทย-ข่าวทำเนียบรัฐบาล-รมว.ดีอีเอส เปิดงานเสวนา “กัญชาเสรี แล้วบุหรี่ไฟฟ้าเมื่อไหร่จะเสรี
วันพุธที่ 22 มีนาคม 2566
รมว.ดีอีเอส เปิดงานเสวนา “กัญชาเสรี แล้วบุหรี่ไฟฟ้าเมื่อไหร่จะเสรี
รมว.ดีอีเอส เปิดงานเสวนา “กัญชาเสรี แล้วบุหรี่ไฟฟ้าเมื่อไหร่จะเสรี
วันนี้ (22 มีนาคม 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานกล่าวเปิดเสวนาวิชาการ “กัญชาเสรี แล้วบุหรี่ไฟฟ้าเมื่อไหร่จะเสรี” ณ ห้องออดิทอเรียม อาคารเฉลิมพระเกียรติ มหาวิทยาลัยสยาม
_______________